ICOR

miniatiūra|Buveinė

UAB ICOR – lietuviškas koncernas. Priklauso >100 įmonių, dirbančių komunalinių paslaugų, statybų, pramonės ir energetikos, prekybos naftos produktais, nekilnojamo turto plėtros srityse.

 Istorija 

1990 m. įsteigta tarptautinių vežimų konsultacijų firma „Rubikon“. Savininkai buvo VU studentai iš provincijos: 4 teisininkai ir 1 finansininkas.

1992 m. įmonė pirmoji Lietuvoje pradėjo prekiauti dujų skaitikliais, o nuo 1996 m. – vandens ir šilumos skaitikliais, juos diegė gamino, dabar ir eksportuoja.

1992 m. „Rubikon” įsigijo įmonę „Prodimpeksas“ ir pradėjo prekiauti statybos ir apdailos medžiagomis, jas (o taip pat buitines prekes) importuodama iš užsienio.

1997 m. prie įmonės prisidėjo 2 A. Janukonio draugai. 1997 m. įkurta bendrovė „Rubikon apskaitos sistemos“, nuo 1999 m. Lietuvoje teikianti pastatų ūkio valdymo paslaugas.

2003–2004 m. suformuota įmonių grupė „Rubicon group“. 2004 m. pastatyta „Siemens arena“ buvo pirmoji grupės pramogų srities įmonė, šalia atidarytas „Vichy“ vandens parkas, laimėtas konkursas valdyti universalią areną Panevėžyje.

2005 m. grupės apyvarta siekė ~311 mln. litų, ikimokestinis grupės pelnas – ~24 mln. litų. Sparčiausiai vystosi pramonės, ekologijos ir bioenergetikos bei komunalinio ūkio sritys, kuriose dirba didžioji dalis „Rubicon group“ įmonių.

Koncernui „Rubicon group“ ne kartą buvo metami kaltinimai dėl įtakos bei ryšių su Vilniaus miesto politikais, veiklos nesąžiningumuApie „Rubicon group“ grupės veiklą Kaune . 2005 m. gruodžio 1 d. tą klausimą tyrusi Seimo laikinoji komisija paskelbė išvadas, kad koncerno „juodojoje buhalterijoje“ bei telefoniniuose pokalbiuose minimas „abonentas“ yra Vilniaus miesto meras Artūras Zuokas, kuris gali būti susijęs su koncernu korupciniais ryšiais.

2010 m. Rimantas Bukauskas, Arūnas Mačiuitis ir Remigijus Lapinskas pardavė visas valdytas akcijas likusiems keturiems akcininkams ir įsigijo 100 proc. „Siemens“ arenos, bilietų platinimo bendrovės „Tiketa“ bei įmonės „Panevėžio arena“, užsiimančios „Cido“ arenos operavimu, akcijų„Rubicon group“ tapo ICOR, akcininkai pasidalijo verslus .

 Valdyba 
 Valdybos pirmininkas Andrius Janukonis.
 Vadybos narys Gintautas Jaugielavičius.
 Vadybos narys Linas Samuolis.
 Generalinis direktorius Artūras Gudelis.

ICOR“ valdybą sudaro 3 nariai (kartu ir koncerno akcininkai, turintys po lygiai akcijų): Andrius Janukonis, Gintautas Jaugielavičius ir Linas Samuolis.

„Rubicon group“ valdybą sudarė 7 nariai (kartu ir koncerno akcininkai, turintys po lygiai akcijų): Andrius Janukonis, Linas Samuolis, Remigijus Lapinskas, Gintautas Jaugielavičius, Darius Leščinskas, Rimantas Bukauskas, Arūnas Mačiuitis.

 Apyvarta 
2016 m. sudarė 386 mln. eurų, 2017 m. – 370 mln. eurų, 2018 m. prognozė – 558 mln. eurų.

 Bendrovės 
Komunalinės paslaugos:
 „City Service“, pastatų ūkio priežiūra. „City Service“ įmonių grupė veikia visoje Lietuvoje, Latvijoje, Lenkijoje, Ispanijoje ir Rusijoje. Šios bendrovės klientai yra daugiabučiai gyvenamieji namai, finansinės bendrovės, prekybos centrai, parduotuvės, administraciniai pastatai.
 „Mainlink“ – įmonė diegia „LoRaWAN“ ir analogiškus bevielio ryšio tinklus. Bendrovė rūpinasi duomenų iš aptarnaujamų įrenginių surinkimu, apdorojimu ir pateikimu klientams.„Mainlink“ ruošiasi „LoRaWAN“ tinklo plėtrai, bendradarbiaus su „Tektelic“

Pramonė:
 „Axis Industries“ – didžiausia pramonės ir energetikos projektus įgyvendinanti įmonių grupė Lietuvoje, kurios padaliniai šiuo metu veikia Vilniuje, Kaune, Klaipėdoje, Panevėžyje, Šiauliuose, Mažeikiuose ir Kazlų Rūdoje (sukurta 2006 metais, sujungus „Katrą“, „Limatiką“ ir „Kazlų Rūdos metalą“).„Axis Industries“ Antrinės „Axis Industries“ įmonės yra „Axis Power“, „Axis Technolgies“.

Nekilnojamasis turtas:
 „Realco“ – bendrovė, užsiimanti stambių nekilnojamojo turto projektų vystymu „Realco“ Bendrovė Vilniuje pastatė daugiabučių namų gyvenvietę „Ozo parkas“, esančią Verkių seniūnijai priklausančioje 60 ha teritorijoje, besiribojančioje su Ozo, Kalvarijų ir Geležinio Vilko gatvėmis. Vilniuje „Realco“ šiuo metu plėtoja daugiabučių namų kvartalus „Linkmenų ežerai“ ir „Žvėryno panoramos“. Šventojoje ant jūros kranto bendrovė vysto projektą „Šventosios vartai“.

Pramogos:
 DELFI sporto centras – nuo 2017 m. Vilniuje veikiantis modernus daugiafunkcinis sporto centras. Čia įrengta 16 badmintono aikštelių, 4 uždaros paplūdimio tinklinio ir paplūdimio teniso aikštelės, 2 teniso kortai, sukurta virš 400 m² ploto universali treniruočių erdvė.
 „Vandens parkas“ – bendrovė, valdanti Vilniuje esantį „Vichy“ vandens parką.

'''Atsinaujinantys energijos šaltiniai:
 „Bionovus“ – biokuro gamybos ir ekologijos verslo bendrovė, ruošianti efektyviam naudojimui atsinaujinančius energijos šaltinius ir plėtojanti kitus stambius ekologinius projektus.„Bionovus“ 

 Kanapių pluošto gamyba: 

 „Natūralus pluoštas“ 2019 m. Kėdainių LEZ‘e atidarė pluoštinių kanapių stiebelių apdorojimo gamyklą. Fabriko produkcija – kanapių pluoštas, spaliai ir granulės.

 Šaltiniai 

 Nuorodos 
 Oficiali „ICOR“ tinklavietė (lt, en)

Kategorija:Lietuvos prekybos įmonės
Kategorija:Lietuvos pramonės įmonės